CELEX: 32011R0602
Language: et
Date: 2011-06-20 00:00:00
Title: Komisjoni rakendusmäärus (EL) nr 602/2011, 20. juuni 2011 , teatavate kaupade klassifitseerimise kohta kombineeritud nomenklatuuris

23.6.2011   
            
            
               ET
            
            
               Euroopa Liidu Teataja
            
            
               L 163/8
            
         KOMISJONI RAKENDUSMÄÄRUS (EL) nr 602/2011,
   20. juuni 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Seibiga poldist, laienevast ankurhülsist ja mutrist koosnev toode, mille kõik osad on valmistatud roostevabast terasest.
                  Polt on kuuskantpeaga, 55 mm pikk, üleni keermestatud ja tõmbetugevusega 490 Mpa.
                  Ankurhülss on 42 mm pikkune, laienemata olekus on selle välisläbimõõt 10 mm. See ei ole keermestatud.
                  Toodet kasutatakse esemete kinnitamiseks kõva pinna, nt betoonseina külge, sisestades puuritud auku kõigepealt mutriga ankurhülsi ning seejärel sisestades ja kinnitades poldi. Kui polt on kinnitatud, kruvitakse mutrit poldi pea poole, mis ankurhülsi laiali lükkab, ja ese kinnitub kindlalt kõva pinna külge.
               
               
                  7318 19 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7318 ja 7318 19 00 sõnastusega.
                  Toode ei ole kombineeritud toode üldreegli 3 b tähenduses, kuna selle üksikud komponendid moodustavad koos uue omaette toote – laienduspoldi. Seetõttu ei või seda klassifitseerida komponendi järgi, mis määrab toote põhiomaduse.
                  Toodet ei või koos selle juurde kuuluvate mutrite ja seibidega ega ilma nendeta klassifitseerida poldina alamrubriiki 7318 15, sest ankurhülss on muu toode kui mutter või seib.
                  Toote omadusi arvestades tuleb see järelikult klassifitseerida muu keermestatud tootena CN-koodi 7318 19 00 alla.